Ģeoloģiskais dabas piemineklis **Brāžu krāces un Akmeņupītes ūdenskritums**

MK 175. noteikumu piel. Nr. 125

**Detalizēts apraksts**

**Adrese**

Ērgļu novadā, Ērgļu un Sausnējas pagastos, dabas parkā Ogres ieleja, Natura 2000 teritorijā.

Ģeogrāfiskās koordinātes E25° 35,148' un N56° 52,005', jeb x, y LKS92 sistēmā.

**Ģeogrāfiskais novietojums**

Vidzemes augstienē, Augšogres pazeminājumā, Ogres senlejā.

**Ģeoloģiskie veidojumi**

Ogres senlejas posms ar laukakmeņu sakopojumiem Ogres un tās pietekas Vēģerupītes ielejās, kas veidojušies gan Ogres senlejas gan ielejas veidošanās procesos.

Brāžu krāču garums – aptuveni 2 km garumā gaisa līnijā, jeb gandrīz 4 km mērot pa upes gultni, bet augstāk un lejāk arī upē ir krāces un straujteces. Akmeņupītes krāce – 100 m garš upītes lejteces posms.

**Izmēri**

Dabas pieminekļa platība 63,98 ha

**Debits**

-

**Unikālās vērtības**

Īpašas vērtības apsekojuma gaitā nav konstatētas. Brāžu krāces ir viens no Latvijas upju izcilākajiem ūdenstūrisma krāču maršrutiem.

**Ainaviskuma raksturojums**

Skaistas un ainaviskas krāces.

**Stratigrāfija**

Kvartāra sistēmas veidojumi – veidojušies Latvijas apledojuma noslēgumā un pēcledus laikmetā.

**Uzbūve**

Upes senlejas un ielejas gultni klāj nevienmērīgi izplatīts laukakmeņu slānis, kas veidojies kā bagātināšanās (perlūvija) horizonts aluviālās un fluviglaciālās erozijas procesos. Uzbūves un veidošanās procesa detaļu noskaidrošanai būtu nepieciešami papildus pētījumi.

**Viela**

Laukakmeņu sakopojums, veidojies kā perlūvija slānis gan aluviālās erozijas procesā, gan, iespējams, arī zemledus fluviglaciālajā erozijā Ogres senlejas veidošanās laikā.

**Procesi**

Uzskatāma aluviālas erozijas procesu izpausme darbībā.

**Dabas aizsardzība**

Teritorijā atrodas ES aizsargājami biotopi – upju straujteces un dabiski upju posmi (3260), avoti un avoksnāji (7160).

**Citas vērtības**

Bražu krācēs atrodama sārtaļģe *Hildebrandia rivularis.*

**Stāvoklis**

Stāvoklis vērtējams kā labs.

**Bojājumi**

Nav.

**Apdraudējumi**

Nav.

**Apsaimniekošana**

Teritorijā nav nekādas informācijas par dabas vērtībām.

**Piezīmes**

Ogres upes labā krastā pie Brāžu krāču lejasgala – avotaina pakraste. Sīki mikro avotiņi upes krastos novērojami arī citviet posmā lejpus Ērgļiem.

Akmeņupītes otrs nosaukums – Vēģerupīte. Senos rakstos Akmeņupītes krāce saukta par Velna dzirnavām. Par to zināmas teikas.

Akmeņupītes krācei līdzīgs objekts tuvējā apkārtnē ir arī Naružiņas krāces (Velna grāvis).

**Novērtējumi**

Unikālās vērtības – 5

Ainaviskums – 5

Zinātniskais novērtējums:

Stratigrāfija – 2

Uzbūve – 3

Viela – 3

Procesi – 3

Citas vērtības – 4

Novērtējumu summa - 25

**Robežu izmaiņu pamatojums**

Aizsargājamās teritorijas robežas Brāžu krāču lejasgalā nedaudz jāpārliek uz leju pa upi, jo līdzšinējā aizsargājamā teritorija beidzas tur, kur krāces vēl nav beigušās. Līdzīgi arī teritorijas augšgalā.

**Ieteikumi aizsardzībai un apsaimniekošanai**

Dabas objekta nosaukumā precizējama Akmeņupītes nozīme – tas nav ūdenskritums, kā nereti iepriekš uzskatīts, bet samērā stāva akmeņu krāce. Ūdenskrituma definīcijai šis objekts neatbilst ne pēc kādiem kritērijiem jeb precīzi sakot – ūdenskrituma šajā vietā nav, bet ir krāces.

Teritoriju nepieciešams saglabāt gan zinātniskiem ģeoloģijas, sugu un biotopu pētījumiem, gan kā ainaviski vērtīgu dabas veidojumu kopumu, kas ir nozīmīgs kā maz ietekmēta dabas teritorija un vienlaikus populārs ūdenstūrisma objekts.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.